Estul Ucrainei cedează sub presiunea atacurilor Rusiei. Teritorii din Donețk, cucerite cu o viteză nemaivăzută de la începutul invaziei
Cu toate că pierderile în rândul trupelor ruse sunt uluitoare, armata lui Putin are un avantaj numeric destul de mare ca să poată continua să pună presiune pe liniile de apărare ucrainene, în timp ce ajutoarele militare din Occident nu sunt suficiente pentru a suplini deficitul de echipament militar. Această combinație de factori, la care se adaugă marea provocare a Ucrainei de a găsi soldați care să îi înlocuiască pe cei care luptă pe front și concentrarea atenției asupra operațiunilor de pe teritoriul Rusiei, în Kursk, au făcut ca forțele Moscovei să cucerească zone din regiunea Donețk cu o viteză și agresivitate nemaivăzute de la începutul invaziei, scrie The Washington Post.